Saronic Gulf — Kalauria — late 3rd c. BC
Region: Peloponnesos (IG IV-[VI]) — Saronic Gulf, Corinthia, and the Argolid (IG IV) 

θεοι. τυχαι αγαθαι. επι τοισδε ανεθηκε αγασιγρατις [τε]ισια τωι ποσειδανι αργυριου δραχμας τριακοσιας υπερ τε αυσαυτας και του ανδρος σωφανεος και του υιου σωσιφανεος [κ]αι ταν θυγατερων νικαγορας και αριστο[κ]λειας ωστε θυειν τωι ποσειδανι απο του διαφορου ιερειον τελειον και τωι διι τωι σωτηρι ιερειον τελειον βω[μ]ον εσσαμενους παρα ταν εικονα του ανδρος αυτας σωφανεος και το λοιπον του διαφορου καταχρησθαι. θυειν δε δια τριων ετεων εν τωι αρτεμιτιωι μηνι εβδομαι ισταμενου. τους δε επιμελητας τ[ου]ς αιρεθεντας τα τε λοιπα επιμελεισθαι ως οτι χαριεστατα και οκα κα α θυσια ηι τας τε εικονας καθαρας ποιειν τας επι τας εξεδρας και ταν εν τωι ναωι ταν αγασιγρατιος και στεφανουν ως οτι χαριεστατα. και επει κα τον λογον αποδωντι του αναλωματος ποτομοσαι ει μαν ορθως και δικαιως επιμεμελησθαι.